Isla Negros

Ti Negros ket timaysa nga isla idiay Filipinas, ken isu daytoy ti maikapat a kadakkelan iti pagilian nga addaan iti kalawa ti daga iti 13,309.60 km2 (5,138.87 sq mi). Ti Negros ket maysa kadagiti adu nga isla a mangbukel iti Visayas, a mangporma iti tengnga a pannakabingay ti pagilian. Manipud idi Mayo 29, 2015 aginggana idi Agosto 9, 2017, ti sibubukel nga isla ket tinurayan idi a kas maysa a administratibo a rehion nga opisial a ninaganan iti Rehion ti Isla ti Negros (Hiligaynon: Rehiyon sang Pulo sang Negros; Cebuano: Rehiyon sa Pulo sa Negros; Filipino: Rehiyon ng Pulo ng Negros), naipangyababaan pay ken opisial a naidesignado a kas NIR (saan nga opsial a kas Rehion XVIII), ti maika-18 a rehion ti Filipinas a binukel ti urbano unay a siudad ti Bacolod ken dagiti probinsia ti Negros Occidental ken Negros Oriental, ken dagiti pay maitunos nga isla ken babassit nga isla iti kaunegan ti dagup a rehional a lugar iti 13,350.74 km2 (5,154.75 sq mi). Ti rehion ket napartuat idi Mayo 29, 2015 babaen ti Bilin Ehekutibo Blng. 183 babaen ni Benigno Aquino III, nga isu idi ti presidente iti dayta a panawen. Ti kaaduan kadagiti agtataeng iti isla ket tinawtawagan iti Negrense (lokal a Negrosano). Manipud idi 2015, ti dagup a populasion ti Rehion ti Isla ti Negros ket 4,414,131 nga agtataeng, ken mangaramid daytoy iti maikapat a kaaduan ti populasion a rehion iti Visayas. Idi Agosto 9, 2017, pinirmaan ni Presidente Rodrigo Duterte ti Bilin Ehekutibo Blng. 38 a mangwaswas ti Rehion ti Isla ti Negros. Dagiti nagibasaran Dagiti akinruar a silpo Dagiti midia a mainaig iti Isla Negros iti Wikimedia Commons Pakaammo ti panagbiahe idiay Isla Negros manipud iti Wikivoyage (iti Ingles) Opisial a website ti Gobierno ti Probinsia ti Negros Occidental Opisial a website ti Gobierno ti Probinsia ti Negros Oriental